Osnovna škola Gornja Vežica

Gornja Vežica 31



**PRAVILNIK O SIGURNOJ I ODGOVORNOJ UPOTREBI INFORMACIJSKO - KOMUNIKACIJSKE TEHNOLOGIJE**

**Osnovne škole Gornja Vežica**

Rijeka, 7. ožujka 2018.

Na temelju članka 48. Statuta OŠ Gornja Vežica Školski odbor na sjednici održanoj 7. ožujka 2018. donosi

**PRAVILNIK O SIGURNOJ I ODGOVORNOJ UPOTREBI INFORMACIJSKO-KOMUNIKACIJSKE TEHNOLOGIJE OSNOVNE ŠKOLE GORNJA VEŽICA**

# Uvod

Svrha ovog pravilnika je jasno i nedvosmisleno određivanje načina prihvatljivog i dopuštenog korištenja IKT resursa škole.

Pravilnik vrijedi za sve korisnike IKT infrastrukture škole . U školi postoji CARNET-ova mreža.

Učenici se moraju pridržavati uputa koje im mogu dati učitelji, a kojima je cilj unaprjeđenje sigurnosti školske informatičke opreme i mreže.

Svi školski djelatnici moraju se pridržavati uputa koje im može dati administrator sustava ili neka druga ovlaštena osoba radi unapređenja sigurnosti školske informatičke opreme i mreže

# Osnovne sigurnosne odredbe

Infrastrukturom u školi smatraju se računala ( stolna, tableti prijenosna računala, printeri, komunikacijski ormari , mrežni uređaji,

Korisnici tih resursa su: učitelji, stručna služba, uprava škole, učenici i roditelji.

U školi se koristi e-Dnevnik.

Školska se oprema treba čuvati i koristiti pažljivo.

Tuđi osobni podaci mogu se koristiti isključivo uz prethodno odobrenje.

Škola primjenjuje sigurnosne mjere zaštite podataka kroz antivirusne programe, vatrozid, sigurnosnu kopiju podataka, domensku politiku sigurnosti u računalnim mrežama.

Preporuka škole je da zaposlenici koriste službenu e-mail adresu ( ime.prezime@skole.hr) posebice u službenoj komunikaciji s nadležnim tijelima i drugim institucijama iz sustava znanosti i obrazovanja.

Učiteljima i drugim djelatnicima je strogo zabranjeno davati učenicima i drugim korisnicima vlastite zaporke i digitalne identitete. To se odnosi na prisup školskim računalima, e-Dnevniku, e-Matici, knjižničarskim programima i ostalim informacijskim sustavima ili mrežnim aplikacijama koje sadrže osobne podatke djelatnika i /ili učenika.

Svi djelatnici škole moraju potpisati izjavu o tajnosti podataka te se moraju pridržavati etičkih načela pri korištenju IKT-a.Neke informacije su interne, povjerljive, a neke su javne.

U slučaju nepridržavanja pravila ovoga Pravilnika škola će sankcionirati kršenje/ nepridržavavanje pravila koje se prijavljuje ravnatelju ili administratoru sustava.

# Školska IKT oprema i održavanje

Sve školske prostotije su povezane žičnom i bežičnom vezom s internetom. Održavanje žične mreže je u nadležnosti Škole, a vrši ga administrator resursa i po potrebi vanjski suradnik.

Bežična mreža je u nadležnosti Carneta (sva oprema u komunikacijskim ormarima i access pointovi ) i e-tehničara koji su dodjeljeni školi u sklopu projekta e-škola (sva oprema primljena u projektu e-skole).

Sve učionice osim učionica 6 ,9 i 16 održava administrator resursa.

Računalni otpad se zbrinjava odvojeno od komunalnog otpada na ekološki prihvatljiv način.

Na svim računalima su instalirani operativni sustav Windows. Ažuriranje se izvodi automatski.

Sve licence koje se koriste su odobrene od Ministarstva znanosti i obrazovanja.

Voditelj informatičke učionice za školska računala, a e-tehničari za sva računala nabavljena u projektu e-škole.

Učenici ne smiju ni pod kojim uvjetima instalirati računalne programe bez nadzora.

Ukoliko učenici žele instalirati neki računalni program moraju se javiti učitelju informatike ili administratoru sustava.

# Reguliranje pristupa IKT opremi

Kako bi se zaštitila materijalna (IKT oprema) i nematerijalna imovina ( informacije i podaci) potrebno je regulirati pristup svim IKT resursima identificiranih u odjeljku Osnovne sigurnosne odredbe.

Žičnoj infrastrukturi mogu pristupiti učenici na nastavi, u informatičkoj učionici. Bežičnoj mreži mogu pristupiti učitelji u svim prostorima škole kao i učenici. Učenici koriste bežičnu mrežu postavljenu od strane e-tehničara. Učenici upisuju samo svoju lozinku.

Lokalna računala su zaštićena zaporkama, vatrozidom, antivirusni programi redovito se ažuriraju.

Učitelji mogu pristupiti svim računalima koja nisu zaštićena lozinkama. Učenici smiju samostalno pristupiti računalima uz prisustvo učitelja.

Računala i ostala oprema koristi se u pravilu za vrijeme nastave i nakon nastave za rad na projektima kad učenici smiju pristupiti internetskim sadržajima ( pretraživanju interneta) i društvenim mrežama uz prisustvo učitelja.

U školi vrijede pravila ponašanja u učionicama sa informatičkom opremom.

**Dolaziti na vrijeme.**

**U učionicu se ulazi bez trčanja i naguravanja.**

**Prije početka rada učenik provjerava je li računalo oštećeno i ako oštećenje postoji prijavljuje učiteljici.**

**Instalaciju novih programa učenik može obaviti samo u dogovoru s učiteljicom.**

**Nakon završetka sata potrebno je pogasiti sve programe koji su korišteni, ostaviti uredno radno mjesto i namještene stolice.**

**Računalo se isključuje nakon zadnjeg sata korištenja.**

**U učionici nije dozvoljeno konzumirati bilo kakva jela i pića. Žvakaća guma se mora prije početka sata baciti u koš za otpatke, obavezno zamotana u komad papira!**

**Nije dozvoljeno pisati po klupi, tipkovnici, mišu, monitoru ili kućištu.**

**Ne koristiti mobitel za vrijeme nastave!**

Učitelji su odgovorni za svu informatičku opremu u svojoj učionici.

Korisničke zaporke za učenike i učitelje se generiraju automatski.

Preporučeno je da korisničke zaporke imaju od 6 do 10 znakova, da ima kombinaciju malih/velikih slova, brojki i sl.. Preporuka je da se zaporke mijenjaju svaki mjesec.

Odlukom Ministarstva znanosti i obrazovanja sve osnovne i srednje škole spojene na CARNet mrežu automatski su uključene i u sustav filtriranja nepoćudnih sadržaja.

Odlukom Ministarstvo znanosti I obrazovanjaa onemogućava se prikazivanje 14 kategorija stranica na računalima u osnovnim i srednjim školama.

Učenici su dužni prihvatiti filtriranje određenih sadržaja kao sigurnosnu mjeru te ga ne smiju pokušati zaobići jer je ono postavljeno radi njihove sigurnosti, ali i sigurnosti svih drugih učenika.

Zabranjeno je zaobilaženje bilo kojih sigurnosnih postavki računalne opreme.

# Sigurnost korisnika

Učenici i cijeli školski kolektiv se stalno educiraju kako bi se držao korak s trendovima u korištenju IKT-a kao i nadolazećim prijetnjama računalnoj sigurnosti.

Učenici sudjeluju u edukacijama MUP-a na teme cyber bullinga. U školi se provodi program „ Sigurno na internetu“

Nakon završetka rada na računalima i drugim servisima koji zahtjevaju prijavu valja se odjaviti.

Zabranjeno je koristiti tuđi elektronički identitet u sustavu AAI@Edu.hr.

Zabranjeno je preuzimati datoteke na lokalno računalo i moguće pokretanje izvršnih datoteka

Ukoliko škola uoči nepravilnosti u korištenju identiteta u sustavu AAI@Edu.hr po potrebi će iste revidirati na godišnjoj razini.

.

# Prihvatljivo i odgovorno korištenje informacijsko-komunikacijske tehnologije

## Ponašanje na internetu

Upoznati učenike s osnovnim pravilima ponašanja na ili u internetskoj komunikaciji i internetskom okruženju.

Svaki je pojedinac odgovoran u virtualnom svijetu.

Prema drugim korisnicima se mora ponašati pristojno, ne vrijeđati ih niti objavljivati neprimjerene sadržaje.

Škola ima definirana pravila temeljena na smjernicama i pravilima ponašanja „ Netiqette“.

Pravila lijepog ponašanja na internetu kao i pravila sigurnog ponašanja na internetu izvješena su u informatičkim učionicma. i učionicama s pametnim pločama. Ta pravila glase:

* Osobne informacije na internetu se nikad ne smiju odavati
* Zaporka je tajna i ne smije se nikome reći
* Ne odgovarajte na zlonamjerne ili prijeteće poruke
* Treba pomoći prijateljima koji su zlostavljani preko interneta tako da se odmah obavijeste odrasli
* Budi kritičan prema ljudima koje primaš za prijatelje ja fejsbuk profilu

## Autorsko pravo

 Korisnike potičemo da potpisuju materijale koje su sami izradili koristeći neku licencu, ali i da poštuju tuđe radove.

## Dijeljenje datoteka

Sadržaji koji su zaštićeni autorskim pravima gdje je izričito zabranjeno daljnje distribuiranje i umnožavanje bez dozvole autora ili plaćanja naknade ne bi se trebala preuzimati niti dijeljenje.

## Internetsko nasilje

Internetsko nasilje se definira kao namjerno i opetovano nanošenje štete korištenjem računala, mobitela i drugih elektroničkih uređaja. U tim slučajevima škola će službeno reagirati te će se izreći neka od pedagoških mjera sukladno propisima.

## Korištenje mobilnih telefona

Iste sigurnosne mjere za korištenje interneta vrijede i za korištenje mobitela u prostorima škole.

Ovaj Pravilnik stupa na snagu danom donošenja.

Klasa: 003-05/18-01/02

Urbroj: 2170-55-01-18-0001

Rijeka, 07. ožujka 2018. godine.

PREDSJEDNIK ŠKOLSKOG ODBORA

Diego Tich, prof.